Təkərlər üzərində qəlyanaltı (film, 1984)

Təkərlər üzərində qəlyanaltı (, kantonca: Kwai tsan tseh, 快餐車) — Ceki Çanın iştirakı ilə Honqkonqda çəkilən filmlərindən biridir. Film 1988-ci ildə döyüş-komediya janrında çəkilmişdir. Filmdə məşhur kikboksçu Benni Urkides çəkilmişdir.

 Məzmun 

Filmdəki hadisələr İspaniyada XX əsrin 1980-cı illərində baş verir. Tomas və Devid adlı əmioğlular Barselonada şəxsi mikroavtobuslarında çayxanada işləyirlər. Onlar bir gün Silviya adında qızı xilas edirlər və evlərinə gətirirlər. Sabahısı gün qız evdəki pulları götürərək qaçır. Mobi adında bəxtigətirməyən detektiv onlara Silviyanı tapmaq üçün müraciət edir. Lakin qardaşlar ondan imtina edirlər. Devidin atası psixiatrik xəstəxanada müalicə olunur və orada bir ispan xanımı ilə evlənmək qərarındadır. Silviya həmin ispan qadınının qızıdır. Silviya oğurluqla anasını müalicə edir. Qardaşlar bu barədə öyrəndikdən sonra Silviyanı öz bizneslərinə dəvət edirlər. Bir müddət sonra Mondal adlı cinayətkara işləyən başkəsənlər Silviyanı və anasını oğurlayırlar. Silviyanın atasının mirası olur və bu mirası qızına həvalə edib. Lakin oğru bandasının başçısı Mondal mirası ələ keçirmək niyyətindədir. Tomas, Devid və detektiv Mobi onları xilas etmək üçün bandanın qəsrinə gəlirlər. Müxtəlif macəralar yaşandıqdan sonra Silviya və anası xilas olur. Filmin sonunda Silviya onlara təşəkkür edir.

 Rollarda  
 Ad  Rol Ceki Çan  Tomas Yuan Byao  DevidLora Forner  SilviyaSammo Hun  Detektiv Mobi Xose Sanço  Mondal Benni Urkides  Mondalın cangüdənlərindən biri Kit Vitali  Mondalın cangüdənlərindən biri  

 Mükafatlar və nominasiyalar 
1985: Honqkonq film mükafatı:  
1985: Nominasiya: Ən yaxşı hərəkət horeoqrafiyası

 Maraqlı faktlar 
Benni Urkides ilə Ceki Çan arasında gedən döyüşdə Benni Ceki Çana həqiqi zərbələr endirirdi. Benni aktyorluq sənətini yaxşı bilmirdi. Bu səbəbdən döyüşərkən rinqdə vurduğu möhkəm zərbələri filmdə də işlədirdi.Təkərlər üzərində qəlyanaltı filmindən maraqlı faktlar  Imdb.com saytında, Yoxlanılıb: 10 sentyabr 2014
Şpaqa adlı qılınc döyüşündə Mondal rolunu Yuan Byao ifa edir.

 İstinadlar 

 Xarici keçidlər 

 Təkər üstündə qəlyanaltı Kino-teatr.ru
 Təkər üstündə qəlyanaltı
 Ceki Çan 
 Kit Vitali ilə intervyu cityonfire.com

Kateqoriya:1988-ci ilin filmləri
Kateqoriya:Ceki Çanın filmləri
Kateqoriya:Döyüş incəsənət filmləri